Rauavaegusaneemia

Rauavaegusaneemia on aneemia vorm, mille põhjuseks on raua vähesus veres, mille tõttu organism ei saa toota piisavalt palju hemoglobiini (raud on hemoglobiini oluline koostisosa). See on kõige sagedasem aneemialiik, esinedes ligikaudu 20% naistest, 50% rasedatest ja 3% meestest.Tartu Ülikooli Kliinikumi hematoloogia-onkoloogia kliinik. Aneemiad Vaadatud 1.12.2010

 Sümptomid 
Rauavaegusaneemia sümptomid:
 kahvatus;
 väsimus; 
 ärrituvus; 
 õhupuudustunne (organism ei saa vere vähese hemoglobiinisisalduse tõttu piisavalt hapnikku);
 madal vererõhk (hüpotoonia); 
 valulik keel;
 lõhed suunurkades; 
 söögiisu vähenemine või puudumine; 
 peavalu otsmiku piirkonnas; 
 isu ebatavaliste ainete järele (kriit, tsement, jää, ajaleht, tikud).

 Tekkepõhjused 
+Mõningate toitude rauasisaldus: Toit Väärtus 100 g kohta Ühik Seamaks, keedetud/praetud 17,92 mg Seesamiseemned, röstitud 14.76 mg Kanamaks, keedetud/praetud 12,88 mg Veisemaks, keedetud/praetud 6,54 mg Kaerahelbed 5,40 mg Päevalilleseemned 5,25 mg Sarapuupähklid 4,70 mg Mandlid 3,72 mg Sojaoad 3,55 mg Rukkileib 2,83 mg Aprikoosid, kuivatatud 2,66 mg Viigimarjad, kuivatatud 2,03 mg Muna, keedetud/praetud 1,89 mg Rosinad 1,88 mg Kalkuniliha, keedetud/röstitud 1,78 mg Veiseliha, keedetud/röstitud 1,66 mg Aedmaasikas, värske 1,46 mg Sealiha, keedetud/röstitud 1,34 mg Oder, keedetud 1,33 mg Spagetid, keedetud 1,28 mg Riis, keedetud 1,20 mg
Rauavaegusaneemia teket võivad põhjustada:
 rauavaene dieet;
 raud ei imendu soolestikust normaalselt (näiteks seedetrakti verejooksude tõttu);
 suured verekaotused.

Viljakas eas naistel soodustavad rauavaegusaneemia teket menstruatsioon, rasedus ja imetamine, meestel ja menopausieas naistel tekib aneemia kõige sagedamini seedetrakti verejooksude tõttu. Lisaks võib rauavaegusaneemia tekkida kasvueas lastel, kes vajavad rohkem rauda, ning inimestel, kes söövad vähe lihatooteid – näiteks taimetoitlastel võib aastatega välja kujuneda rauapuudus.

Rauavaegusaneemia esinemissagedus maailmas on 2 inimest 1000-st.

 Ravi 
Raviks korrigeeritakse toitumist, suurendades selles lihatoitude, munade ja maksa osatähtsust. Lisaks määratakse patsiendile suukaudsed rauapreparaadid, mida tuleb tavaliselt võtta kuni 2 kuud.

 Teised aneemialiigid 
 Kroonilisest haigusest tingitud aneemia
 Megaloblastiline aneemia
 B12-vitamiini puudusest tulenev aneemia
 Pernitsioosne aneemia
 Foolhappe vähesusest tulenev aneemia
 Hemolüütiline aneemia
 Immuunne hemolüütiline aneemia
 Idiopaatiline autoimmuunne hemolüütiline aneemia
 Ravimitest tingitud immuunne hemolüütiline aneemia
 Aplastiline aneemia
 Sirprakuline aneemia

 Vaata ka 
 Rauavaegusaneemia imikutel

 Viited 

Kategooria:Vere- ja vereloomeelundite haigused